CELEX: C2007/140/10
Language: mt
Date: 2007-06-23 00:00:00
Title: Kawża C-33/07: Talba għal deċiżjoni preliminari mressqa mit-Tribunal Dâmboviţa (Ir-Rumanija) fl- 24 ta' Jannar 2007 — Ministerul Administraţiei şi Internelor vs Gheorghe Jipa

23.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 140/6
            
         Talba għal deċiżjoni preliminari mressqa mit-Tribunal Dâmboviţa (Ir-Rumanija) fl-24 ta' Jannar 2007 — Ministerul Administraţiei şi Internelor vs Gheorghe Jipa
   (Kawża C-33/07)
   (2007/C 140/10)
   Lingwa tal-kawża: ir-Rumen
   Qorti tar-rinviju
   Tribunal Dâmboviţa
   Partijiet fil-kawża prinċipali
   
      Rikorrent: Ministerul Administraţiei şi Internelor — Direcţia Generală de Paşapoarte Bucureşti (Ministeru ta' l-Amministrazzjoni u ta' l-Intern — Direttorat Ġenerali tal-Passaporti ta' Bukarest)
   
      Konvenut: Gheorghe Jipa
   Domandi preliminari
   
               1)
            
            
               L-Artikolu 18 KE (verżjoni kkonsolidata ppubblikata fil-ĠU C 325 ta' l-24.12.2002) għandu jiġi interpretat fis-sens li jipprekludi li l-leġiżlazzjoni fis-seħħ fir-Rumanija (permezz ta' l-Artikoli 38 u 39 tal-Liġi 248/2005 dwar is-sistema tal-moviment liberu taċ-ċittadini Rumeni barra mill-pajjiż) toħloq ostakli għall-eżerċizzju tal-moviment liberu tal-persuni?
            
         
               2)
            
            
               
                           a)
                        
                        
                           L-Artikoli 38 u 39 tal-Liġi 248/2005 (leġiżlazzjoni nazzjonali), li jipprekludu lil persuna (ċittadin Rumen u, issa, ċittadin ta' l-Unjoni) milli tiċċaqlaq liberament fi Stat ieħor (f'dan il-każ, Stat Membru ta' l-Unjoni Ewropea) jikkostitwixxu ostaklu għall-moviment liberu tal-persuni, stabbilit bl-Artikolu 18 KE?
                        
                     
                           b)
                        
                        
                           Stat Membru ta' l-Unjoni Ewropea (f'dan il-każ, ir-Rumanija) jista' jimponi limitazzjoni fuq l-eżerċizzju tal-moviment liberu taċ-ċittadini fit-territorju ta' Stat Membru ieħor?
                        
                     
         
               3)
            
            
               
                           a)
                        
                        
                           Ir-“residenza illegali” li jirreferi għaliha d-Digriet tal-Gvern 825/2005, li japprova l-Ftehim bejn il-Gvern tar-Rumanija, minn naħa, u l-Gvernijiet tar-Renju tal-Belġju, tal-Gran Dukat tal-Lussemburgu u tar-Renju ta' l-Olanda, min-naħa l-oħra, dwar l-ammissjoni mill-ġdid tal-persuni li jinsabu f'sitwazzjoni illegali (regola li fuq il-bażi tagħha ġiet ordnata l-ammissjoni mill-ġdid tal-konvenut, li kien jinsab f'sitwazzjoni ta' “residenza illegali”) taqa' taħt ir-raġunijiet ta' “politika pubblika [ordni pubbliku]” jew ta' “sigurtà pubblika” previsti mill-Artikolu 27 tad-Direttiva 2004/38/KE (1), b'mod li tista' tiġi imposta restrizzjoni għal-libertà ta' moviment ta' tali persuna?
                        
                     
                           b)
                        
                        
                           Fil-każ ta' risposta affermattiva għad-domanda preċedenti, l-Artikolu 27 tad-Direttiva 2004/38/KE dwar id-drittijiet taċ-ċittadini ta' l-Unjoni u tal-membri tal-familja tagħhom biex jiċċaqilqu u jgħixu liberament fit-territorju ta' l-Istati Membri, għandu jkun interpretat fis-sens li l-Istati Membri jistgħu jimponu restrizzjonijiet għall-libertà ta' moviment u residenza ta' ċittadin ta' l-Unjoni minħabba raġunijiet ta' “politika pubblika [ordni pubbliku]” u ta' “sigurtà pubblika” b'mod awtomatiku, mingħajr ma tiġi eżaminata l-“kondotta personali” ta' dik il-persuna?
                        
                     
         
      (1)  ĠU L 158, p. 77.